CELEX: 62013CN0335
Language: el
Date: 2013-06-18 00:00:00
Title: Υπόθεση C-335/13: Αίτηση προδικαστικής αποφάσεως την οποία υπέβαλε το Scottish Land Court (Ηνωμένο Βασίλειο) στις 18 Ιουνίου 2013 — Robin John Feakins κατά The Scottish Ministers

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/24
            
         Αίτηση προδικαστικής αποφάσεως την οποία υπέβαλε το Scottish Land Court (Ηνωμένο Βασίλειο) στις 18 Ιουνίου 2013 — Robin John Feakins κατά The Scottish Ministers
   (Υπόθεση C-335/13)
   2013/C 260/42
   Γλώσσα διαδικασίας: η αγγλική
   
      Αιτούν δικαστήριο
   
   Scottish Land Court
   
      Διάδικοι στην υπόθεση της κύριας δίκης
   
   
      Προσφεύγων: Robin John Feakins
   
      Καθών: The Scottish Ministers
   
      Προδικαστικά ερωτήματα
   
   
               1)
            
            
               Έχει το άρθρο 18, παράγραφος 2, του κανονισμού (ΕΚ) 795/2004 (1) της Επιτροπής την έννοια ότι εφαρμόζεται:
               
                           α)
                        
                        
                           όταν ένας γεωργός πληροί τις προϋποθέσεις για την εφαρμογή δύο ή περισσότερων από τα ακόλουθα άρθρα: 19, 20, 21, 22, 23, 23α, του κανονισμού αυτού και των άρθρων 37, παράγραφος 2, 40, 42, παράγραφος 3, και 42, παράγραφος 5, του κανονισμού (ΕΚ) 1782/2003 (2) του Συμβουλίου, ή μόνον
                        
                     
                           β)
                        
                        
                           όταν ο γεωργός πληροί τις προϋποθέσεις για την εφαρμογή δύο ή περισσότερων από τα άρθρα 19, 20, 21, 22, 23 και 23α [παραλειπόμενα] του κανονισμού (ΕΚ) 795/2004 του Συμβουλίου ή, μεμονωμένα, δύο ή περισσότερων από τα άρθρα 37, παράγραφος 2, 40, 42, παράγραφος 3, και 42, παράγραφος 5, του κανονισμού (ΕΚ) 1782/2003 του Συμβουλίου.
                        
                     
         
               2)
            
            
               Εάν το άρθρο 18, παράγραφος 2, ερμηνευθεί σύμφωνα με το ερώτημα 1, παράγραφος α, ανωτέρω, είναι άκυρη η διάταξη αυτή, εν όλω ή εν μέρει, για τον έναν από τους ακόλουθους λόγους που προέβαλε ο προσφεύγων ή για αμφότερους τους λόγους αυτούς:
               
                           α)
                        
                        
                           διότι η Επιτροπή, κατά την έκδοση του κανονισμού (ΕΚ) 795/2004, δεν είχε την εξουσία θεσπίσεως του άρθρου 18, παράγραφος 2, υπό την ανωτέρω έννοια ή
                        
                     
                           β)
                        
                        
                           διότι η Επιτροπή, κατά τη θέσπιση του κανονισμού (ΕΚ) 795/2004, δεν αιτιολόγησε το άρθρο 18, παράγραφος 2.
                        
                     
         
               3)
            
            
               Αν το άρθρο 18, παράγραφος 2, έχει την έννοια που περιγράφεται στο ερώτημα 1, παράγραφος α, ανωτέρω, και αν η απάντηση στο ερώτημα 2 είναι αρνητική, έχει εφαρμογή το άρθρο 18, παράγραφος 2, στην περίπτωση που ο γεωργός έλαβε προσωρινή έγκριση των δικαιωμάτων ενίσχυσης από το εθνικό απόθεμα σύμφωνα με το άρθρο 22 του κανονισμού 795/2004 για μία γεωργική εκμετάλλευση το 2005, αλλά δεν δήλωσε τα δικαιώματα αυτά στο έντυπο ΟΣΔΕ μέχρι το 2007, το έτος κατά το οποίο περιήλθε στην κατοχή του η γεωργική εκμετάλλευση;
            
         
      (1)  Κανονισμός (ΕΚ) 795/2004 της Επιτροπής, της 21ης Απριλίου 2004, σχετικά με τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον κανονισμό (ΕΚ) 1782/2003 του Συμβουλίου για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (EE L 141, σ. 1).
   
      (2)  Κανονισμός (ΕΚ) 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) 2019/93, (ΕΚ) 1452/2001, (ΕΚ) 1453/2001, (ΕΚ) 1454/2001, (ΕΚ) 1868/94, (ΕΚ) 1251/1999, (ΕΚ) 1254/1999, (ΕΚ) 1673/2000, (ΕΟΚ) 2358/71 και (ΕΚ) 2529/2001 (EE L 270, σ. 1).